எனக்கு உடம்பு நன்றாகத்தான் இருக்கிறது.
நான் எதற்காக மருத்துவரை சந்திக்க வேண்டும்?
மனநல மருத்துவர் ஒரு சிறப்பு வகை மருத்துவர், செல்லம்.
டாக்டர் வாக்னர் உன்னிடம் பேசி
நீ அனுபவித்ததைப் பற்றி பேச உனக்கு உதவுவார்.
நான் எதையும் அனுபவிக்கவில்லை.
உன் நினைவை புதுப்பிக்கிறேன்.
உன் நண்பர்கள் நீ புத்தகத்தில் அவர்களைப் பற்றி எழுதிய மோசமான விஷயங்களைப் படித்தார்கள்.
பெரிய தவளையை வைத்து உன் வகுப்பை பயமுறுத்தி இருக்கிறாய்.
வேறென்ன?
எனக்குத் தெரியும்.
உன் பெற்றோர்கள் மீது வாத்து பொம்மையை எறிந்தாய்.
அதைப் பற்றி நாமே பேச முடியாதா? அம்மா மகளாக?
நண்பர்களாக?
நல்ல முயற்சி, ஹேரியட்.
நீங்கள் தயார் என்றால் தொடங்கலாம்.
ஹாய், நான் டாக்டர் வாக்னர்.
உன்னை சந்தித்ததில் மகிழ்ச்சி, ஹேரியட்.
நான் இங்கே வர எதிர்ப்பு தெரிவித்தேன் என்பதை நீங்கள் தெரிந்துகொள்ள வேண்டும்.
தெரிந்துகொண்டேன்.
அப்போது நாம் பேசலாம்.
பேசுவோமா?
எனக்கு வேறு வழியில்லை.
நான் உங்களிடம் பொய் சொல்ல மாட்டேன். கொஞ்சம் பதற்றமாக இருக்கிறேன்.
டாக்டரின் தலைமுடி நெருப்பு போல தெரிந்தது.
இந்த விசித்திரமான கலை பொருட்கள்,
சிறிய குழந்தைகளின் விளையாட்டுகள்
அதோடு என் ஆன்மா வரை உற்று நோக்கும் ஒரு பொம்மை எல்லாம் இருந்தன.
நான் முயற்சி செய்கிறேன். ஆனால் நிலைமை கைமீறி போனால்...
வசீகரமானது.
...நான் கலை பொருட்ளை பார்த்து வியப்பது போல நடிக்கலாம் அல்லது ஜன்னல் வழியாக தப்பிக்கலாம்.
ஒட்டு தாடியை வைத்துக்கொண்டு படகில் ஏறி தப்பிக்கலாம்.
ஹேரியட், நீ என்ன யோசிக்கிறாய்?
ஒன்றுமில்லை, டாக்டர். ஒன்றுமே இல்லை.
நான் விரும்புகிறேன் நீ விரும்புகிறாய்
நாம் விரும்புகிறோம்
நான் எப்படியிருக்க விரும்புகிறேனோ அப்படியிருப்பேன்
என் உரிமை
முடியாது, என் தலைமுடியை நான் வெட்டிக்கொள்ளமாட்டேன்
நான் எதை வேண்டுமானாலும் அணிவேன்
நான் நானாக இருப்பதையே விரும்புகிறேன்
நான் விரும்புவதில்லை நீ விரும்புவதில்லை
நாம் என்ன செய்ய வேண்டும் என்று மற்றவர்கள் சொல்வதை நாம் விரும்புவதில்லை
"நான்தான் வெங்காயம்"
லூயிஸ் ஃபிட்ஸ்ஹியூ புத்தகத்தை அடிப்படையாகக் கொண்டது
என்னைப் பற்றி என்ன எழுதுகிறீர்கள்?
சில குறிப்புகள்.
உனக்கு பிரச்சினை இல்லை தானே?
இல்லை.
ஆனால் நீங்கள் ஏதாவது மோசமாக எழுதி, அது என் அம்மாவுக்கு தெரியவந்தால்,
நீங்கள் மனநல மருத்துவரிடம் செல்ல வேண்டியிருக்கலாம்.
உனக்கு ஒரு குறிப்பேடு வேண்டுமா?
என்னிடம் ஒன்று இருப்பதும், உன்னிடம் ஒன்று இல்லாததும் நியாயமாகத் தெரியவில்லை.
குறிப்பேட்டை நினைத்து என் கைகள் பரபரத்தன.
என் எண்ணங்களை எழுதுவது பற்றி.
என் எண்ணங்கள் இறுதியாக வெளிப்படும்.
இது வெளிப்படையாக சிக்கவைப்பதற்கான பொறி.
ஐயோ!
பரவாயில்லை, நன்றி. நான் நன்றாக இருக்கிறேன்.
எனவே, ஹேரியட். நீ இங்கே இருப்பதற்கான காரணம் தெரியுமா?
நான் ஏன் இங்கே இருக்கிறேன் என்று நீங்கள் நினைக்கிறீர்கள்?
உன் செவிலித்தாய் திடீரென்று போய்விட்டதாகவும் அதற்கு நீ பழக
உனக்கு சிக்கல் இருப்பதாகவும் உன் அம்மா சொன்னார்.
உன் மனதில் உள்ளதை நீ ஏன் என்னிடம் சொல்லக்கூடாது?
இங்கிருந்து தப்பிப்பதை விட, வெளியேற்றப்படுவது
எளிதாக இருக்கலாம் என்று எனக்குத் தோன்றியது.
எனக்கு லேசாக மயக்கம் வருகிறது.
உற்று பார்க்கும் போட்டி நடத்துவோமா?
தரையில் பறக்கும் தேவதையை பார்த்திருக்கிறீர்களா?
-ஹேரியட்? -என்ன?
இப்போது இந்த குறிப்பேடு வேண்டுமா?
ஆம், தயவுசெய்து.
இந்த புத்தகத்தின் உரிமையாளர்: ஹேரியட் எம். வெல்ஷ்
புதிய குறிப்பேட்டில் என் பெயரை எழுதுவது
என்னால் எதையும் செய்ய முடியும் என்ற உணர்வை எப்போதும் ஏற்படுத்தியது.
மனநல மருத்துவரிடம் கூட பேசலாம்.
எனவே சொல், ஹேரியட்,
உன் செவிலித்தாய் போன பிறகு எப்படி உணர்ந்தாய்?
நான் உணர்ந்தது... நான் உணர்ந்தது...
என் வயிற்றில் ஒரு வித்தியாசமான உணர்வு.
நான் அவரிடம் எல்லாவற்றையும் சொன்னேன்.
ஓல் கோலி, என் திருடப்பட்ட குறிப்பேடு, அதோடு என்னைப் பற்றியும்.
எனக்கு எல்லாம் தெரிய வேண்டும்.
எல்லாவற்றையும் தெரிந்துகொள்ள, எல்லாவற்றையும் பார்க்க வேண்டும்.
எல்லாவற்றையும் பார்க்க, நீங்கள் உளவாளியாக இருக்க வேண்டும்.
தெரியுமா, ஹேரியட்,
சில நேரங்களில் உளவு பார்க்க வேண்டிய சிறந்த நபர் நீதான்.
சரி.
நீ அதைப் பற்றி சிந்திக்க வேண்டும்.
அடுத்த முறை அதைப் பற்றி பேசுவோம்.
இதை நம்முடைய அடுத்த அமர்வில் உன்னிடம் திருப்பித் தருகிறேன்.
அது எப்படி?
இவரை எனக்குப் பிடித்திருக்கிறது என்பதை நான் ஒப்புக்கொள்ள வேண்டும்.
என்னிடம் ஒரு குறிப்பேட்டை கொடுத்துவிட்டு, அதை திரும்ப பெறுவது
ஒரு மோசமான தந்திரம்.
எனவே, டாக்டர் வாக்னர் உங்களிடம் என்ன சொன்னார்?
நீ ஒரு அருமையான இளம் பெண் என்று சொன்னார்.
அவர் சொன்னதில் தவறில்லை.
செல்லம், நீ உன் நண்பர்களிடம் மன்னிப்பு கேட்பது பற்றி எப்போதாவது யோசித்திருக்கிறாயா?
இல்லை.
டாக்டர் வாக்னர் உனக்கு ஒரு குறிக்கோளை வழங்க பரிந்துரைத்தார்.
உன் நண்பர்களிடம் மன்னிப்பு கேட்டுவிட்டு, நீ உன் குறிப்பேட்டை திரும்பப் பெறலாம்.
இன்று இரவு ஒயிட்ஹெட்களின் வீட்டில் சீட்டு விளையாடப் போகிறேன்.
நீயும் ஏன் என்னுடன் வரக்கூடாது?
நீ பிங்கியிடம் மன்னிப்பு கேட்பதிலிருந்து தொடங்கலாம்.
என் குறிப்பேட்டை படித்ததற்காக அவன்தான் என்னிடம் மன்னிப்பு கேட்க வேண்டும்.
கொஞ்சம் அதைப்பற்றி யோசித்துப் பார், சரியா?
நான் அதைப் பற்றி யோசித்தேன்.
இன்னும் கொஞ்சம் கூட அதைப்பற்றி யோசித்தேன்.
என் குறிப்பேட்டை நான் எவ்வளவு மிஸ் செய்கிறேன் என்பது பற்றி யோசித்தேன்.
ஓல் கோலியை எவ்வளவு மிஸ் செய்கிறேன்,
நான் அவனிடம் மன்னிப்பு கேட்டால் அதற்கு அவர் என்ன சொல்வார் என்றும்.
ஹோவர்ட் ஃபின்ச்சின் சுண்டுவிரல் மோதிரத்தை எனக்கு எவ்வளவு பிடிக்கும் என்று யோசித்தேன்.
சில நேரங்களில் அது அந்த சிறிய விவரங்கள்தான்
பொய்யான ஒன்றை உண்மையானது என்று உணர வைக்கும்.
நடுவர் மன்றத்தின் மதிப்பிற்குரிய உறுப்பினர்களே,
உண்மையின் சக்தியை நான் நம்புவதால்தான் இங்கே இருக்கிறேன்.
அதோடு, எனது கட்சிக்காரர் எல்லா குற்றச்சாட்டுகளிலும் நிரபராதி என்று
நான் சந்தேகத்திற்கு இடமின்றி நிரூபிக்க விரும்புகிறேன்.
பிறகு நான் ஹோவர்ட் ஃபின்ச் சொன்னதைப் பற்றி யோசித்தேன்.
நான் மன்னிப்பு கேட்க வேண்டிய அவசியமில்லை என்பதை உணர்ந்தேன்.
எனக்கு தேவை நீதி.
இருவரையும் வரவேற்கிறோம். கேரோல், நீங்கள் விளையாட வந்தீர்கள் என்று நம்புகிறேன்.
நான் விளையாட வரவில்லை, பெக்கி. வெற்றி பெற வந்தேன்.
பிங்கி, யார் வந்திருக்கிறார்கள் என்று பார்.
நீயும் ஹேரியட்டும் ஏன் வெளியே செல்லக்கூடாது?
நீங்கள் பேச நிறைய இருக்கும் என்று நம்புகிறேன்.
சரி.
இது மிகவும் எளிதாக முடிந்துவிடும்.
பிங்கியிடம் வாதாடி வெற்றி பெற்று, என் குறிப்பேட்டை திரும்பப் பெறுவேன்,
அதோடு, யாரைப் பற்றியும் நான் கவலைப்பட வேண்டியதில்லை.
இல்லை.
என்ன நடக்கிறது, பிங்கி?
நீ மன்னிப்பு கேட்க வருகிறாய் என்று
நான் தற்செயலாக ஒரு சிலரிடம் குறிப்பிட்டிருக்கலாம்.
யார் வந்திருக்கிறாள் என்று பாருங்கள். எல்லோரும், பாருங்கள்.
ஹாய்.
முக்கிய இரகசியம்
மாயாஜால குறிப்பேடு. பறந்து போ.
உன் மன்னிப்புக்கு நாங்கள் தயாராக இருக்கிறோம்.
உண்மையில், நான் குற்றமற்றவள் என்பதை நிரூபிக்க திட்டமிட்டிருந்தேன்.
மதிப்பிற்குரிய நீதிமன்ற உறுப்பினர்களே,
உண்மையின் சக்தியை நான் நம்புவதால்தான் இங்கே இருக்கிறேன்.
எனது கட்சிக்காரர், ஹேரியட் எம். வெல்ஷ் ஆகிய நான்,
எல்லா குற்றச்சாட்டுகளிலும் நிரபராதி என்று சந்தேகத்திற்கு இடமின்றி
நிரூபிக்க விரும்புகிறேன்.
விசாரணை நடத்தலாம்.
நான் வழக்கில் வெற்றி பெற்றால், என் குறிப்பேட்டை திரும்பப் பெறுவேன்.
நீ தோற்றால்?
நீங்கள் என்ன தண்டனை கொடுத்தாலும் நான் ஒப்புக்கொள்கிறேன்.
எந்த தண்டனை என்றாலுமா?
குழு ஆலோசனை.
பள்ளி நாடகத்தில் நீ வெங்காயமாக நடிப்பதால்,
நீ தோற்றால் ஒரு வெங்காயம் சாப்பிட வேண்டும்.
முழுவதையும்.
தண்டனை ஏற்றுக்கொள்ளப்பட்டது.
நீ ஹோவர்ட் ஃபின்ச் ஆக இருந்தால், உனக்கு ஒரு சுண்டுவிரல் மோதிரம் வேண்டும்.
நீதிமன்ற அறைக்குச் செல்வோம்.
பிங்கி, அது உன் வீடு. நீதான் நீதிபதியாக வேண்டும்.
அதற்கு எனக்கு நீதிபதியின் மேலங்கி வேண்டும்.
எனக்கு கிடைத்துவிட்டது!
-ரேச்சல், நீதான் நீதிமன்ற அதிகாரி. -அருமை! நீதிமன்ற அதிகாரி என்றால்?
நீ நீதிமன்றம் சீராக நடப்பதை உறுதி செய்வாய்.
அவசியம் ஏற்பட்டால், எந்த வகையிலும்.
இனி எதுவும் சொல்லாதே.
நான் நீதிமன்ற கலைஞனாக இருப்பேன்!
நான் எழுத்தாளராக இருப்பேன்.
-அருமை. நான் வழக்கறிஞராக இருப்பேன். -இல்லை.
நான்நான் வழக்கறிஞராக இருப்பேன்.
நீ ஏன்?
மற்ற யாரையும் விட ஹேரியட்டை எனக்கு நன்றாகத் தெரியும்.
அதாவது அவளுடைய எல்லா தந்திரங்களும் எனக்குத் தெரியும்.
நான் என்ன செய்வேன்?
நீ சாட்சியாக இருக்கலாம்.
நட்சத்திர சாட்சியாக.
நட்சத்திர சாட்சி.
கேளுங்கள்! இப்போது நீதிமன்ற அமர்வு தொடங்குகிறது.
அழகான நீதிபதி வைட்ஹெட் வருகைக்கு எல்லோரும் எழுந்திருங்கள்.
ரேச்சல் பிங்கியை அழகானவன் என்று சொன்னாள்.
"மரியாதைக்குரிய" என்று சொல்ல வேண்டும், ரேச்சல்.
என்னவோ.
"எல்லோரும் எழுந்திருங்கள்!" என்றேன், பயனற்றவர்களே.
அது என்ன?
என் கை சுத்தி.
அமருங்கள்.
இது வெறும் சுண்டுவிரல் மோதிரமாக இருக்கலாம், ஆனால் நான் மிகவும் தன்னம்பிக்கையுடன் இருந்தேன்.
இருந்தாலும் என் இடது கால் மட்டும் நடுங்கியது.
வருந்துகிறாயா?
இல்லை.
என் கால் நடுங்கலாம்,
ஆனால் நான் சார்ந்திருக்க மிகவும் திடமான ஒன்று உள்ளது: உண்மை.
இன்றிரவு வழக்கு
ஹேரியட் எம். வெல்ஷின் முன்னாள் நண்பர்களுக்கும் ஹேரியட் எம். வெல்ஷுக்குமானது.
தொடக்க வாக்குமூலத்துடன் தொடங்குவோம்.
நீதிமன்ற மக்களே,
பிரதிவாதியான ஹாரியட் எம். வெல்ஷ், நியாயமற்ற குற்றச்சாட்டுகளை
எழுதுவதன் மூலம் நட்பிற்கு எதிரான கொடூரமான குற்றங்களை செய்ததோடு
மன்னிப்பு கேட்காமல் இருக்கும் குற்றவாளி என்பதை நிரூபிக்க விரும்புகிறேன்.
பிரதிவாதிக்கான வழக்கறிஞர்?
உங்களுக்கு இப்போது என்னை பிடிக்காது என்று தெரியும்.
ஒருவேளை நீங்கள் என்னை வெறுத்திருக்கலாம்.
ஆனால் ஒருவர் நிரபராதி என்பதை அறிய ஒருவரை பிடித்திருக்க வேண்டியதில்லை.
ஏனென்றால் உண்மைகளே தங்களுக்காக பேசும்.
அதோடு நான் உண்மையைச் சொன்னதுதான் ஒரே குற்றம் என்கிறார்கள்!
வழக்குத்தொடுப்பவரே, உங்கள் முதல் சாட்சியை நீங்கள் அழைக்கலாம்.
நான் ஸ்போர்ட் ரோக்கை அழைக்கிறேன்.
ஸ்போர்ட், பக்கம் 55ல் உள்ள பகுதியைப் படிக்கிறீர்களா?
வேண்டும் என்றால் படிக்கிறேன்.
"சில நேரங்களில், என்னால் ஸ்போர்ட்டை சகித்துக்கொள்ள முடியவில்லை.
எப்பொழுதும் அவனுடைய அப்பாவைப் பற்றி கவலைபடுவதும், புலம்புவதுமாக,
சில நேரங்களில் அவன் வயதான பெண்மணியைப் போல தோன்றுகிறான்."
அது உன்னை எப்படி உணர வைக்கிறது?
மோசமாக.
அது புலம்பல் இல்லை, ஹேரியட். நான் புலம்புபவன் அல்ல.
"புலம்புபவன்" என்பது ஒரு வார்த்தை என்று நான் நினைக்கவில்லை.
நான் அதை அனுமதிக்கிறேன்.
ஸ்போர்ட், விவாதத்துக்குரிய அந்த இரவில்,
உன்னுடைய அப்பா தட்டுகளை கழுவினால் நீ அவளுடன் திரைப்படத்திற்கு
-செல்லலாம் என்று ஜேனி கேட்டாள். -அது சரிதான்.
அதற்கு நீ என்ன சொன்னாய்?
"இது அவருடைய விரல்களை தேய்ந்து போகச் செய்யும், தட்டச்சுப்பொறியில் அவரால்
தட்டச்சு செய்ய முடியாது" என்று சொன்னேன்.
"இதை அப்புறம் செய்ய முடியாதா?" என்று ஜேனி சொன்னபோது,
நீ என்ன சொன்னாய்?
கழுவாத தட்டு மனதை தொந்தரவு செய்யும் என்றேன்.
ஸ்போர்ட், இவை இரண்டும் என் பாட்டி என்னிடம் சொல்லும் விஷயங்கள்.
அப்படியா?
அதிக பக்கமுள்ள நாவலை எழுத முயலும் போது
என்னைத் தனியாக வளர்க்கும்
ஒருவருக்கு உதவ முயற்சித்ததற்கு மன்னிக்கவும்.
நான் கவனித்துக்கொண்டு மட்டும் இருந்தேன்.
ஹேரியட்...
எல்லாவற்றையும் தெரிந்துகொள்ள வேண்டும் என்று சொல்லும் ஒருவளுக்கு,
சில நேரங்களில் எதுவும் தெரியாமல் போகலாம்.
நான் வெளியேறுகிறேன்.
ஸ்போர்ட்.
நன்றாக போகிறது, ஹேரியட்.
என்னுடைய இரகசிய, தனிப்பட்ட குறிப்பேட்டில் இருந்து
முதலில் அவனுக்குப் படித்துக் காட்டியது நீதான்.
அடுத்த சாட்சி.
ஒவ்வொருவராக, என் குறிப்பேட்டில் நான் எழுதியிருக்கும் எல்லோரும்
எனக்கு எதிராக சாட்சி சொல்ல வந்தார்கள்.
நீ ஒரு காலத்தில் ஹேரியட்டின் மிகப்பெரிய ரசிகை என்பது எல்லோருக்கும் தெரியும், சரிதானே?
எனக்கு அது பற்றி தெரியாது.
ஆனால் நான் அவளைப் போல உடை அணிய முயற்சித்தேன்,
அதோடு ஒருமுறை ஹேரி-எட்ஸ் என்ற ரகசிய ரசிகர் மன்றத்தை தொடங்கினேன்.
அதில் எ வரும் பெத் எலென், "எட்ஸ்" என்று.
ஆனால் நான் ரசிகையா? நான் அப்படி நினைக்கவில்லை.
சரி.
சரி, ரசிகை அல்லாத மிகப்பெரிய ரசிகையாக,
ஹேரியட் தன் குறிப்பேட்டில் உன்னைப் பற்றி என்ன எழுதினாள் என்று பார்ப்போமா?
சரி.
"மக்கள் கேரி ஆண்ட்ரூஸின் வீட்டிற்குச் செல்ல ஒரே காரணம் அவளுடைய அம்மாவின் கேக் தான் என்று
சில நேரங்களில் நான் நினைக்கிறேன்."
இப்போது, அது உண்மை என்று நினைக்கிறாயா?
இல்லை.
என் வீட்டிற்கு வருபவர்கள் அடிக்கடி சொல்வதை மேற்கோள் காட்டுகிறேன்,
"என்னை அழைத்ததற்கு நன்றி, கேரி. நான் மிகவும் மகிழ்ச்சியாக இருந்தேன்."
வேறு கேள்விகள் இல்லை.
கேரி, உன் வீட்டிற்கு வருவதற்கு முன்பு
மக்கள் என்ன சொல்வார்கள் என்று தயவுசெய்து நீதிமன்றத்தில் சொல்கிறாயா?
என் அம்மா அவருடைய பிரபலமான ஐந்தரை அடுக்கு
டச்சு சாக்லேட் கேக் செய்தாரா என்று கேட்பார்கள்.
பனி போன்ற சுவை கொண்ட பளபளப்பானவற்றை மேலே தூவியது.
வேறு கேள்விகள் இல்லை.
மன்னிக்கவும்.
ஆனால் அது எதையும் குறிக்காது.
-நகரு அல்லது நகர்த்தப்படுவாய், கேரி. -அது தற்செயலான நிகழ்வு.
நீதிமன்றம் பெத் எலென் ஹான்செனை சாட்சி கூண்டுக்கு அழைக்கிறது.
மன்னிக்கவும். இது நட்சத்திர சாட்சிக்கான நேரம்.
உன் முறைக்காக காத்திரு, மேரியன்.
நிதானமாக இரு, சுண்டுவிரல் மோதிரம்.
ஆட்சேபனை! அடுத்த சாட்சி அவள் இல்லை.
ஆட்சேபனை நிராகரிக்கப்பட்டதா?
எனக்கு குறிப்பேடு தேவையில்லை.
ஹேரியட்டின் விஷம் கலந்த வார்த்தைகளை எனக்கு மனப்பாடமாக தெரியும்.
நான் மேற்கோள் காட்டுகிறேன்,
"மேரியன் வென்ற எல்லா விருதுகளையும் விட,
வெறுக்கத்தக்கவளாக அவள் இருப்பதற்கான சாதனைகளுக்காக அவள் ஒரு மாபெரும்
கோப்பையை வெல்லவில்லை என்பது எனக்கு ஆச்சரியமாக இருக்கிறது."
இதற்கு நான் சொல்கிறேன், நீ ஒரு மோசமானவள்,
ஹேரியட் எம். வெல்ஷ்.
அதற்கு நான் சொல்கிறேன், அக்டோபர் 12 ஆம் தேதி மாலை 3.30 மணிக்கு,
நானும் ஸ்போர்ட்டும் எங்கள் பொம்மைகளை வைத்திருக்கும் பெரிய படம் கொண்ட
செய்திமடலை நீ எல்லோருக்கும் கொடுத்தாயா இல்லையா?
சரி, நீ கணக்கு வைத்திருக்கிறாய் என்றால், நான் ஒன்றை மோசமாக செய்ய வாய்ப்பிருந்தும்
அதை நான் செய்யாதிருந்தால், அது போன்ற எல்லாவற்றையும் பட்டியலிலிருந்து நீ கழிக்க வேண்டும்.
வேறு கேள்விகள் இல்லை.
பெத் எலென், இன்றைக்கு நான் உன்னிடம் மோசமானவற்றை சொல்ல வாய்பிருந்தும்
சொல்லாது இருந்தது எத்தனை முறை?
மூன்று.
இல்லை, இரண்டு.
மூன்று. கண்டிப்பாக மூன்று.
நான்கு இருக்கலாம்.
வேறு கேள்விகள் இல்லை.
"எப்போதும் பதட்டத்துடன் தலைமுடியை மெல்லும் பெத் எலென் போன்றவர்கள் சிறப்பு ஷாம்பூவைப்
பயன்படுத்த வேண்டுமா என்று எனக்கு வியப்பாக இருக்கிறது."
உன் பதில்?
நான் பதட்டமாக இல்லை. எனக்கு அந்த சுவை பிடிக்கும்.
"சில நேரங்களில், பிங்கியும் ஊதா நிற காலுறையும் பள்ளியை விட்டு வெளியேறி விசித்திரமான சர்க்கஸில்
சேர வேண்டும் என்று நினைக்கிறேன்."
-அது உனக்கு என்ன உணர்வை தந்தது? -கோபமூட்டியது!
நீதிமன்றத்தில் அமைதியாக இருங்கள்! நான் உத்தரவிடுகிறேன்!
வருந்துகிறேன், நீதிபதி அவர்களே.
உங்களுக்கு நினைவூட்டுகிறேன், இது நீதிமன்ற அறை, மிருகக்காட்சிசாலை அல்ல.
-அருமை. -நான் பயிற்சி செய்து வருகிறேன்.
நல்ல வேலை செய்தீர்கள், நண்பர்களே.
எங்களை எதிர்க்க முடியாது!
"உங்கள் படுக்கைக்கு அடியில் வாழும் அந்த பயங்கரமான
உயிரினத்தை பேய் என்று அழைப்பதற்கு பதிலாக
அதை 'ரேச்சல் ஹென்னெஸி' என்றுதான் அழைக்க வேண்டும்."
என் தம்பி ஏற்கனவே அப்படிதான் அழைக்கிறான்.
இறுதியாக, எங்கள் இறுதி வாதங்களுக்கான நேரம்.
நான் எழுதிய எல்லாமே நல்ல விஷங்கள் இல்லை, ஆனால் நான் நிரூபித்தபடி,
அவை எல்லாமே உண்மை என்பதை நான் சமர்ப்பிக்கிறேன்.
அதோடு, ஓல் கோலியின் வார்த்தைகளில் சொல்வதென்றால்,
ஒரு எழுத்தாளரின் பொறுப்பு உண்மையைச் சொல்வதுதான்
ஏனென்றால் உண்மைதான் அழகு, அழகுதான் உண்மை.
இந்த வழக்கில் நிச்சயம் வெற்றி பெறுவேன். என்னால் உணர முடிந்தது.
எனது அற்புதமான குறுக்கு விசாரணைகளுக்குப் பிறகு, ஜேனியால் என்ன சொல்ல முடியும்?
நீதிபதி பிங்கி அவர்களே, என் இறுதி வாதத்திற்கு பதிலாக,
ஹேரியட் எம். வெல்ஷை
சாட்சி கூண்டுக்கு அழைக்க விரும்புகிறேன்.
ஆட்சேபனை, நீதிபதி அவர்களே.
இது நமது நீதித்துறையின் ஒவ்வொரு விதியையும் மீறுகிறது.
நம்முடைய "நீதி அமைப்பு" பறவைகளுக்கான
தண்ணீர் தொட்டியை சாட்சி குண்டாக கொண்டது, அதோடு நீதிபதி, அவமரியாதை செய்யவில்லை,
அவரது அப்பாவின் அங்கியை அணிந்திருக்கிறார் என்பதையும் நான் உங்களுக்கு நினைவூட்டலாமா?
ஆட்சேபனை நிராகரிக்கப்பட்டது. நான் அனுமதிக்கிறேன்.
செல்வி. வெல்ஷ்.
பக்கம் 77 ல் என்னைப் பற்றி எழுதிய ஒரு பகுதி இருக்கிறது.
நீதிமன்றத்திற்கு அதைப் படித்துக்காட்டுகிறாயா?
சரி.
நான் எழுதியிருப்பது, "மேடம் கியூரியைப் போல பெரிய விஞ்ஞானியாக ஜேனி விரும்புகிறாள்.
ஆனால் சில நேரங்களில் நான் நினைக்கிறேன்...
என்ன தெரியும், இன்னொரு யோசனை, அதைப் படிக்காதே.
உன் குறிப்பேட்டை கீழே வைத்துவிட்டு என் முகத்தை பார்த்து சொல்.
அதில் என்ன எழுதியிருக்கிறது என்று உனக்குத் தெரியும்.
ஆம், நீ எழுதியது எனக்குத் தெரியும்.
ஆனால் அதை நீ சொல்லி நான் கேட்க விரும்புகிறேன்.
நான் விரும்பவில்லை.
என்னை நீதிமன்ற அதிகாரியை அழைக்க வைக்காதே.
யாரும் அதை விரும்பவில்லை.
நீ சொல்வது போல அது உண்மை என்றால், அதை ஏன் உன்னால் சொல்ல முடியவில்லை?
ஏனென்றால்...
ஏனென்றால் நீ ஒரு கோழை, அதோடு உன் நண்பர்களை திருட்டுத்தனமாக உளவு பார்த்து,
அதை எங்கள் முகத்துக்கு நேராக சொல்ல தைரியம் இல்லாமல், மோசமான விஷங்களை
உன் பொக்கிஷமான குறிப்பேட்டில் எழுதிவைத்துக் கொள்கிறாய்.
நாம் சிறிய இடைவேளை எடுக்கலாமா?
மறுக்கப்பட்டது.
நாங்கள் காத்திருக்கிறோம், பிரதிவாதியே.
சொல்.
பைத்தியக்கார விஞ்ஞானி, மோசமான விஞ்ஞானி.
அல்லது ஒருவேளை மோசமான பைத்தியக்கார விஞ்ஞானி.
அது நிஜமாகவே என் உணர்வுகளை காயப்படுத்தியது.
ஆனால் அது உண்மை.
ஒருவேளை அப்படி இருக்கலாம், ஹேரியட் எம். வெல்ஷ்.
ஆனால் வாழ்க்கை உண்மையைப் பற்றியது மட்டுமே அல்ல.
அது நட்பைப் பற்றியதும் கூட.
நட்பில், நீ ஒரு நண்பரின் உணர்வுகளை காயப்படுத்தினால்,
நீ மன்னிப்பு கேட்க வேண்டும்.
நீ எழுத்தாளராகப் போகிறாய் என்றால், உண்மையைச் சொல்லும் தைரியம் வேண்டும்,
அதற்காக மன்னிப்பு கேட்கக்கூடாது என்று ஓல் கோலி
எனக்கு கற்றுக் கொடுத்திருக்கிறார்.
ஓல் கோலி இங்கே இல்லை, ஆனால் நான் இங்கு இருக்கிறேன்.
மன்னிப்பு கேட்காததற்கு நான் மன்னிப்பு கேட்பது எப்படி?
அதைச் சொல், ஹேரியட். அது அவ்வளவு கடினமானதல்ல.
நான்... உலகில் உள்ள எதையும் விட நான் சொல்ல விரும்புகிறேன், ஆனால்...
வாழ்க்கை உண்மையைப் பற்றியது மட்டுமல்ல என்று நீ முன்பே சொன்னாய்.
ஆனால் அது எனக்கு அப்படி இருந்தால் என்ன செய்வது?
இது உன் விருப்பம், ஹேரியட்.
நான் தோற்றால் இந்த வெங்காயத்தை சாப்பிடுவேன் என்றேன்,
ஏனென்றால் நான் வெற்றி பெறுவேன் என்று எனக்குத் தெரியும்.
நான் உண்மையைத்தான் சொன்னேன் என்பதை நிரூபிக்க வேண்டும்,
அதைத்தான் நான் செய்தேன்.
எனவே, நான் ஏன் தோற்றதாக உணர்கிறேன்?
நாடகத்தில் நான் வெங்காயமாக நடிப்பதை வெறுத்தேன்.
பிறகு அதில் என்ன நல்லது இருக்கிறது என்று பார்க்க ஆரம்பித்தேன்,
அதன் பல்வேறு அடுக்குகள் மற்றும் எல்லாவற்றுடனும்.
ஒரு நல்ல நடிகரைப் போலவே நான் வெங்காயமாக நடிக்க முயற்சித்தேன்.
ஆனால் இப்போது நான் உணர்கிறேன்...
வெங்காயம் துர்நாற்றம் வீசும், விரும்பத்தகாத, மக்களை அழ வைக்கும் மோசமான ஒன்று.
என்னைப் போலவே.
உண்மை என்னவென்றால், நான்தான் வெங்காயம்.
வீட்டிற்குச் செல்ல வேண்டிய நேரம், குழந்தைகளே.
செல்லம். என்ன ஆனது?
என் கடவுளே.
செல்லம். என்ன இதெல்லாம்?
பாவம்.
எப்படி போனது?
உன் நண்பர்களிடம் மன்னிப்பு கேட்டாயா? உன் குறிப்பேடு திரும்ப கிடைத்ததா?
நான் வீட்டிற்கு போக வேண்டும்.
சரி. செல்லம். சரி.
வசனத் தமிழாக்கம் அருண்குமார்